Maria Isabel Garcia Asensio

Maria Isabel Garcia Asensio (født 29. mai 1970 i Málaga), også kjent som Marisa Garcia Asensio eller bare Marisa (som er hennes artistnavn), er en spansk dance-artist, som er bosatt Belgia.

Hun var vokalist og frontfigur for den belgiske eurodance-gruppen Paradisio fra 1995 til 1998. Hun var kjent for de fargerike klærne og parykkene (som regel i rosa eller blått) hun brukte på live-konserter og i musikkvideoer til sangene deres, f.eks. kjente sanger som «Bandolero» (1996), «Vamos a La Discoteca» (1997) og ikke minst «Bailando», som ble en kjempehit sommeren 1997.

Hun sluttet i gruppen i 1998 på grunn av problemer med plateselskapet som gikk konkurs, og hun startet da en solokarriere. Hun har gitt ut singlene «Chocolate Cafe» (2000) og «Copa de Champaña» (2001) i etterkant, og i tillegg hadde hun gitt ut singelen «Bonito» (1992) allerede før hun ble med i Paradisio. Hun har blitt aktiv på sosiale medier utover 2010-tallet, og i 2019 ga hun ut singelen «Mister e Misterio».

Eksterne lenker 
 
 Bide&Musique
 KDJ Eurodance
 Discogs.com (karriere som soloartist)

Spanske sangere
Personer fra Málaga
Dance-artister